Здравейте. Моля за съвет.


Имам една близка приятелка, чийто деца са пълнолетни и с диагноза “олигофрения”. Какво следва да се направи за да може тя да се разпорежда с инвалидните пенсии, които децата получават? Имат телк свидетелства.


Благодаря.




Попечителство или запрещение на пълнолетни деца с диагноза “олигофрения”?
=========================================================================

 

Здравейте,


съгласно чл. 5 от Закона за лицата и семейството – “пълнолетните, които поради слабоумие или душевна болест не могат да се грижат за своите работи, се поставят под пълно запрещение и стават недееспособни.  

Пълнолетните с такива страдания, чието състояние не е така тежко, за да бъдат поставени под пълно запрещение, се поставят под ограничено запрещение.”  

Относно поставените под пълно запрещение – вместо тях и от тяхно име правни действия извършват техните законни представители – родители или настойници.  

Поставените под ограничено запрещение извършват правни действия със съгласието на техните родители или попечители, но те могат сами да сключват обикновени дребни сделки за задоволяване на текущите им нужди и да разполагат с това, което са придобили със своя труд.  

Процедурата за поставяне под пълно или ограничено запращение е съдебна, като с назначаването на съдебно психиатрична/психологична експертиза се установява възможността на лицата да се грижат за себе си.


Поздрави,  

адв. Николина Митова  

0898 303092


